إيمان عبد الرحمن الدشتي ||
ممهدين ان شاء الله يا بن الحسن
وإحنا عد عيناك ونريدك وطن
القضية المهدوية سابقا … مثل قصة وتنروي بين الصغار
عنها ما نعرف تفاصيل وكلام … غير بعد الظلمة راح يحل نهار
وماكو جور ولا ظلم بعد الظهور … والعدل تطبيق يصبح مو شعار
وهذا مو كافي بطريق الانتظار *** بالثقافة المهدوية نمهد لمحيي السنن
وبفضل الله وطرح الباحثين … وضحت الصورة والموقف حضر
أعمل وجد بالعمل يا من تكول … اني ناصر للإمام المنتظر
مطلع مولانا عالسر والعلن … وياخذ بإيدك وتنجو من الخطر
وتنحسم عاقبتك من اهل الصلاح *** واللي يغفل ممكن تسقطه الفتن
مكلفين نعين مولانا الإمام … الغفلة ما تنفع بعد يا مؤمنين
بغربلة وتمحيص راح نمر اكيد … ويطلع الغث منا حتماً والسمين
ولا وليجة التنفع بيوم الشدد … ولا بطانة تفيد الا المخلِصين
يالموالي يكون فاعل الانتظار *** بعمل وتمهيد لو شفته اقترن
المرجعية بوصلتنا للنجاة … بيها نتمسك لأن بيها الرشاد
نتبع منهجها عنه ما نحيد … حجة الموعود هي عالعباد
هي التنجينا لو عم الضلال … و بهديها نعتصم فهي العماد
ونرفض الصيحات لو ضدها اعتلت *** حصن للشيعة تظل طول الزمن
سيدي ومولاي يوسف فاطمة … ندعو الله يعجل إلنا بطلعتك
نعترف قصرنا كل هاي السنين … وهسه ملهوفين والله لشوفتك
وحاضرين لخدمتك يابن الرسول … بس نريد الباري ينهي غيبتك
وتأخذ بثارات آل المصطفى … وثار كل مظلوم يا شبل الحسن